[bookmark: _Hlk206507912]Atklāta konkursa LVP 2026/121
 nolikuma 4.pielikums
LĪGUMS Nr. #REG_NUMURS#
(Iepirkums ID Nr.: LVP 2026/121)
Līguma sagatavošanas vieta un datums ir Liepāja, 2026.gada ____._______
Līguma parakstīšanas datums ir pēdējā pievienotā 
droša elektroniskā paraksta laika zīmoga datums.

	Liepājas valstspilsētas pašvaldības iestāde “Liepājas Komunālā pārvalde” tās vadītāja Mārtiņa Jākobsona personā, kurš rīkojas uz Nolikuma pamata (turpmāk– Pasūtītājs) un _________________ tās ______________________ personā, kurš rīkojas uz statūtu pamata (turpmāk– Būvdarbu veicējs), līdzēji saukti arī atsevišķi – Puse, kopā -  Puses, noslēdz šādu būvniecības darbu līgumu (turpmāk– Līgums).

1. LĪGUMA PRIEKŠMETS
1.1. [bookmark: _Hlk488915499]Pamatojoties uz iepirkuma “Divkārtu virsmas apstrāde Svētes ielā, Liepājā” (LVP 2026/121) (turpmāk – Iepirkums) rezultātiem,  Pasūtītājs pasūta un apmaksā, un Būvdarbu veicējs apņemas veikt darbus objektā – divkārtu virsmas apstrāde Svētes ielā, Liepājā, atbilstoši Pasūtītāja norādījumiem un Līgumam (turpmāk - Darbs).
1.2. Darba izpildes termiņš ir 3 (trīs) mēneši pēc Darba uzsākšanas akta parakstīšanas.  
1.3. Darba izpildes vieta ir: Svētes iela, Liepājā. 
1.4. Līgumam saistoši ir šādi pielikumi:
1.4.1. Būvdarbu veicēja piedāvājums, t.sk. tāme Iepirkumā;
1.4.2. Skaidrojošais apraksts un ielu segumu atjaunošanas plāns (turpmāk – Projekta dokumentācija).

2. SAMAKSAS KĀRTĪBA
2.1. Pasūtītājs maksā Būvdarbu veicējam par pilnīgu, savlaicīgu un kvalitatīvu Darba izpildi Līgumcenu ___ EUR (summa vārdiem) un pievienotās vērtības nodokli 21% (turpmāk – PVN) ___ EUR (summa vārdiem), kopā Līguma summa ir ____ EUR (summa vārdiem).
2.2. Samaksa Būvdarbu veicējam tiek veikta kā avansa maksājums un  kā galīgais norēķins.
2.3. Pasūtītājs veic Būvdarbu veicējam avansa maksājumu 20% (divdesmit procenti) apmērā no Līguma summas 30 (trīsdesmit) dienu laikā pēc Līguma 3.sadaļā noteiktā avansa maksājuma nodrošinājuma un strukturēta elektroniskā rēķina saņemšanas.
2.4. Pasūtītājs veic galīgo norēķinu Būvdarbu veicējam par Darbu 30 (trīsdesmit) dienu laikā pēc nodošanas – pieņemšanas akta parakstīšanas un strukturēta elektroniska rēķina saņemšanas.
2.5. Maksājumi tiek veikti bezskaidras naudas veidā, veicot pārskaitījumu uz Būvdarbu veicēja norādīto kontu kredītiestādē.
2.6. Visiem rēķiniem jābūt adresētiem Pasūtītājam, tajos ir jānorāda Pasūtītāja nosaukums, Līguma numurs, Pasūtītāja rekvizīti, Pasūtītāja kontaktpersona kā arī cita informācija pēc Pasūtītāja pieprasījuma. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XML formātā e-rēķina datni un pievienotu PDF datni sūtīt uz e-adresi EREKINI@90010879256. Būvdarbu veicējs nodrošina, ka e-rēķins ir sagatavots atbilstoši Eiropas Savienības standartam LVS EN 16931-1:2017 un piezīmēs norāda Pasūtītāja kontaktpersonu. Rēķins elektroniski sūtāms arī uz līguma 8.1.punktā norādīto e-pasta adresi.

3. Avansa maksājuma nodrošinājums
3.1. Avansa maksājuma nodrošinājums ir avansa maksājuma nodrošinājuma apliecinošs dokumenta oriģināls – kredītiestādes vai tās filiāles garantija vai apdrošināšanas sabiedrības izsniegta polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības ar prasību atmaksāt Pasūtītājam avansu, ko Pasūtītājs izmaksājis Būvdarbu veicējam, ja Būvdarbu veicējs neizpilda Līguma noteikumus.
3.2. Avansa nodrošinājumam jābūt par pilnu avansa maksājuma apmēru tajā skaitā PVN un līdz Līguma izpildes termiņa beigām.


4. DARBA IZPILDES NOTEIKUMI 
4.1. [bookmark: _Hlk181797634]Darba kvalitātes prasības, kas jāievēro Būvdarbu veicējam, nosaka Līgums, spēkā esošie likumi, Ministru kabineta noteikumi, Latvijas Valsts standarti, Liepājas pilsētas domes saistošie noteikumi, VSIA “Latvijas Valsts ceļi” 2025. gada 2. oktobrī Tehniskajā komisijā apstiprinātajās “Autoceļu būvdarbu specifikācijas ABS 2026”  un Projekta dokumentācijā. 
4.2. Būvdarbu veicējam, ne vēlāk kā 3 (trīs) darba dienu laikā pēc Pasūtītāja paziņojuma nosūtīšanas uz Līguma 8.2. punktā norādīto e-pasta adresi, jāparaksta Darba uzsākšanas akts, ar kuru Būvdarbu veicējs uzņemas atbildību par objektu.
4.3. Būvdarbu veicējam, pirms Darba uzsākšanas, jāiesniedz Pasūtītājam 2014.gada 19.augusta Ministru kabineta noteikumiem Nr.502 “Noteikumi par būvspeciālistu un Būvdarbu veicēju civiltiesiskās atbildības obligāto apdrošināšanu” atbilstoša Būvdarbu veicēja apdrošināšanas polises kopija, bet ja apdrošināšanas līgums noslēgts uz gadu, tad apdrošinātāja izziņa, kas paredzēta Liepājas valstspilsētas pašvaldības iestādei “Liepājas  būvvalde” un atbildīgā būvdarbu vadītāja civiltiesiskās apdrošināšanas polises kopija. Būvdarbu veicēja un Atbildīgā būvdarbu vadītāja civiltiesiskās apdrošināšanas līgums jāuztur spēkā visu būvniecības un garantijas periodu.
4.4. Pirms Darba uzsākšanas Būvdarbu veicējam jāizstrādā un jāsaskaņo satiksmes organizācijas shēma būvdarbu laikā ar Pasūtītāju, kā arī citām ieinteresētajām personām un institūcijām, kuru intereses tiek skartas. 
4.5. Pirms asfaltbetona seguma ieklāšanas Būvdarbu veicējam jāsaskaņo ar Pasūtītāja pārstāvi asfalta maisījuma recepte.
4.6. Būvdarbu veicējs Darbu pabeidz Līguma 1.2.punktā noteiktajā termiņā.
4.7. Būvdarbu veicējs Darbu nodod Pasūtītājam ar nodošanas – pieņemšanas aktu, kuru paraksta Pasūtītāja un Būvdarbu veicēja pilnvarotās personas.
4.8. Pirms Darba nodošanas Pasūtītājam ar nodošanas – pieņemšanas aktu, Būvdarbu veicējam jāiesniedz Pasūtītājam sertificēta mērnieka sagatavotu gala izpilduzmērījuma plānu, kurā tabulas veidā norādīti galvenie izpildīto darbu apjomi. Izpilduzmērījuma plānam jābūt sagatavotam atbilstoši Ministru kabineta 2012.gada 24.aprīļa noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” kā arī atsevišķu elektroniski parakstītu izpilduzmērījuma plānu iesniegšanai Valsts zemes dienestā inženierbūves reģistrēšanai Nekustamā īpašuma valsts kadastra informācijas sistēmā, inženierbūves kontūras attēlojumam izmantojot slāni “RAMI_IZPM_BUVE_####_#”.
4.9. Pretenziju gadījumā Pasūtītājs neparaksta nodošanas - pieņemšanas aktu un informē Būvdarbu veicēju par konstatētajām neatbilstībām Līgumam.
4.10. Darba izpilde uzskatāma par pabeigtu ar abpusēju Darba nodošanas-pieņemšanas akta parakstīšanu. 
4.11. Pēc Pasūtītāja pieprasījuma Būvdarbu veicējam 5 (piecu) dienu laikā jāsniedz rakstiska informācija Pasūtītājam par Darba izpildes gaitu.
4.12. Būvdarbu veicējam jāveic radušos atkritumu utilizācija normatīvajos aktos noteiktajā kārtībā, ievērojot vides aizsardzības prasībām atbilstošus atkritumu apsaimniekošanas principus. Būvniecības darbu laikā radušos būvniecības atkritumus drīkst nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju.
4.13. Ja meteoroloģisku vai citu objektīvu apstākļu dēļ atsevišķu vai visu Darbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu Darbu veikšanai. Par tehnoloģisko pārtraukuma noteikšanu tiek sastādīts akts, kurā norāda tehnoloģiskā pārtraukuma apjomu un apstākļus, kādiem jāiestājas, lai Darbi varētu tikt atsākti. Tehnoloģisko pārtraukumu neieskaita noteiktajā Darbu izpildes termiņā, proporcionāli pagarinot Darbu izpildes termiņu.
4.14. Izpildītājs apņemas nodrošināt, ka iepirkuma līguma izpildē netiks ietvertas Krievijas Federācijas vai Baltkrievijas Republikas izcelsmes preces un pakalpojumi.

5. GARANTIJA
5.1. Būvdarbu veicējs garantē veiktā Darba un materiālu kvalitāti 3 (trīs) gadus pēc Darba nodošanas – pieņemšanas akta parakstīšanas un novērš garantijas laikā radušos Defektus. 
5.2. Garantijas laikā Būvdarbu veicēja pārstāvim, lai konstatētu nepieciešamību garantijas darbu veikšanai, jāierodas Darba izpildes vietā 1 (vienas) darba dienas laikā pēc uzaicinājuma saņemšanas.
5.3. Par garantijas laikā konstatētajiem defektiem Puses sastāda aktu un vienojas par defektu novēršanu, nosakot termiņu, kas nav ilgāks par 14 (četrpadsmit) dienām. Ja Būvdarbu veicējs vai tā pārstāvis, nav ieradies 4.2.punktā noteiktā termiņā garantijas defektu konstatēšanai, aktu var sastādīt Pasūtītāja pārstāvis defekta konstatēšanas brīdī Būvdarbu veicējam klāt neesot.
5.4. Garantijas laikā nepieciešamos remontdarbus, transportēšanas un demontāžas izdevumus sedz Būvdarbu veicējs.
5.5. Ja Būvdarbu veicējs garantijas termiņā un Līgumā norādītajā laikā atsakās novērst konstatētos trūkumus vai defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Būvdarbu veicējs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes.

6. PUŠU ATBILDĪBA
6.1. Puses ir atbildīgas par Līguma izpildi saskaņā ar spēkā esošajiem Latvijas Republikas normatīvajiem aktiem.
6.2. Būvdarbu veicējs var piemērot Pasūtītājam līgumsodu, ja galīgais norēķins netiek veikts Līgumā noteiktajā termiņā 0,1% (nulle komats viena procenta) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas, saskaņā ar iesniegto rēķinu.
6.3. Pasūtītājs var piemērot Būvdarbu veicējam līgumsodu, ja Būvdarbu veicēja vainas dēļ tiek nokavēts Līguma 1.2.punktā noteiktais Darba izpildes termiņš, 0,1% (nulle komats viena procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas. Turpmākie norēķini starp Būvdarbu veicēju un Pasūtītāju tiek veikti pēc līgumsoda nomaksas.
6.4. Pasūtītājs Būvdarbu veicējam par Līguma 4.2. punktā minētā termiņa kavējumu ir tiesīgs piemērot līgumsodu 0,1% (nulle komats viena procenta) apmērā no līgumcenas par katru nokavētu dienu, bet kopsummā ne vairāk kā 10% (desmit procenti) no līgumcenas. Turpmākie norēķini notiek pēc Līgumsoda samaksas.
6.5. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.
6.6. Pasūtītājs Būvdarbu veicējam piemēroto Līgumsodu var ieturēt no Būvdarbu veicējam pienākošās atlīdzības.
6.7. Visā Darba izpildes laikā Būvdarbu veicējam jāveic visi valsts un pašvaldības institūciju normatīvajos aktos paredzētie Darba drošības pasākumi. Būvdarbu veicējs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu darba laikā.
6.8. Būvdarbu veicējs ir atbildīgs par zaudējumiem, kas radušies tā darbības vai bezdarbības dēļ Pasūtītājam vai trešās personas dzīvībai, veselībai vai mantai, kā arī sedz radušos zaudējumus.
6.9. Ja Būvdarbu veicējs neveic līgumsoda apmaksu rēķinā norādītajā apmaksas termiņā, tad Pasūtītājs ir tiesīgs ieturēt līgumsodu no Būvdarbu veicējam pienākošajiem maksājumiem.

7. LĪGUMA DARBĪBAS LAIKS, GROZĪŠANA UN IZBEIGŠANA
7.1. Līgums stājas spēkā ar tā abpusēju parakstīšanas dienu un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.
7.2. Līgumu var grozīt vienīgi ar Pušu savstarpēju rakstisku vienošanos. 
7.3. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
7.4. Līgumā noteiktos termiņus var grozīt:
7.4.1. ja tiek veiktas izmaiņas Darbu daudzumos saskaņā ar Līguma 10.sadaļā noteikto;
7.4.2. Darba vai tā daļas apturēšanas no Būvdarbu veicēja neatkarīgu iemeslu dēļ gadījumā;
7.4.3. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi;
7.4.4. ja tehnoloģiskais pārtraukums noteikts tikai atsevišķiem Darbu veidiem un termiņš attiecībā uz konkrētajiem Darbu veidiem proporcionāli tiek pagarināts;
7.5. Līguma summu var grozīt un izmaiņas Būvdarbu daudzumos var izdarīt, ievērojot Līguma 10.sadaļā noteikto.
7.6. Ja Darbu izpildes gaitā ir nepieciešamas Darbu izpildes termiņa izmaiņas, tad Būvdarbu veicējs iesniedz Pasūtītājam rakstisku pamatojumu Darbu izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, izmainītu Darbu izpildes kalendāro grafiku, kā arī citu Pasūtītāja pieprasītu informāciju.
7.7. Līguma izbeigšana iespējama Pusēm rakstiski vienojoties.
7.8. Pasūtītājs ir tiesīgs vienpusēji izbeigt Līgumu, ja Būvdarbu veicējs neievēro Līguma nosacījumus, kvalitātes vai standartu prasības vai kavē Līguma 1.2. punktā noteikto Darba izpildes termiņu ilgāk par 20 (divdesmit) dienām.
7.9. Pasūtītājs var Līgumu izbeigt pirms termiņa, ievērojot Publisko iepirkumu likuma 64.panta nosacījumus.
7.10. Pasūtītājam ir tiesības vienpusēji izbeigt Līgumu, ja Būvdarbu veicējam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Būvdarbu veicēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Būvdarbu veicējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

8. PĀRSTĀVJI UN KONTAKTINFORMĀCIJA
8.1. Pasūtītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz darbu izpildi ir ____________________, tālr.:_____________, e-pasts: ________@liepaja.lv.
8.2. Būvdarbu veicēja pārstāvis ar šo Līgumu saistītu jautājumu risinājumu sagatavošanā, kā arī attiecībā uz darbu izpildi un pabeigšanu ir Atbildīgais būvdarbu vadītājs : ______________, tālr.: _______________, e-pasts: ________________.
8.3. Puses vienojas, ka Pasūtītājam ir tiesības jebkurā laikā mainīt vai atcelt savu Līgumā norādīto pārstāvi vai speciālistu. Pasūtītājs nekavējoties rakstiski informē Būvdarbu veicēju par pārstāvja vai speciālista nomaiņu. Rakstiski paziņoto pārstāvju pilnvaras ir spēkā līdz to atsaukumam.
8.4. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 8.1.un 8.2.punktos noteiktā apjomā.

9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
9.1. Būvdarbu veicējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Līguma izpildē. 
9.2. Būvdarbu veicējam ir pienākums saskaņot ar Pasūtītāju papildu personāla iesaistīšanu Līguma izpildē.
9.3. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
9.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.4.2. tiek nomainīts apakšuzņēmējs, uz kura iespējām Iepirkumā Būvdarbu veicējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvdarbu veicējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;
9.4.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem
9.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.5.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam. 
9.7. Pasūtītājs pieņem lēmumu atļaut vai atteikt Būvdarbu veicēja personāla vai Apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
9.8. Būvdarbu veicējam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
9.9. Darba laikā Pasūtītājam ir tiesības pieprasīt nomainīt Atbildīgo būvdarbu vadītāju un apakšuzņēmēju, ja viņi savus pienākumus veic nekvalitatīvi vai neievēro spēkā esošos normatīvos aktus. Būvdarbu veicēja pienākums ir nodrošināt Pasūtītāja prasību izpildi par Atbildīgā būvdarba vadītāja un apakšuzņēmēja nomaiņu pēc Pasūtītāja pieprasījuma. 
9.10. Ja Būvdarbu veicējs neievēro Līguma 9.sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Būvdarbu veicējs ir novērsis konstatētos pārkāpumus un Līguma 1.2.punktā noteiktais Darba izpildes termiņš netiek pagarināts.
9.11. Būvdarbu veicējs ir atbildīgs pret Pasūtītāju un trešajām personām par visiem zaudējumiem, kuri radušies Būvdarbu veicēja nodarbināto apakšuzņēmēju saistību izpildes ietvaros.

10. IZMAIŅAS DARBU DAUDZUMOS
10.1. Šis ir vienības cenu līgums, un Darbu daudzumu sarakstā dotie Darbu daudzumi ir aptuveni un var atšķirties no uzmērītajiem daudzumiem, veicot Projekta dokumentācijā paredzētos darbus.
10.2. Faktiskajiem Darbu daudzumiem jābūt saskaņotiem ar Pasūtītāju, kā arī Līgumā un normatīvajos aktos noteiktajā kārtībā uzmērītiem.
10.3. Pasūtītājs var veikt Darbu daudzumu samazināšanu atbilstoši faktiski nepieciešamiem Darbu daudzumiem saskaņā ar uzmērījumiem, tai skaitā izslēdzot atsevišķus Darbu veidus vai neizbūvējot iekārtas un citu, ja Pasūtītājs konstatē, ka tie nav nepieciešami, lai sasniegtu Projekta dokumentācijā minēto galarezultātu un lai nodrošinātu būves normālu funkcionēšanu. Darbu daudzumu samazināšana noformējama rakstiski kā arī par to jāinformē Būvdarbu veicējs.
10.4. Pasūtītājs ir tiesīgs veikt izmaiņas Darbu daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem būve paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz būves funkcionālo nozīmi.
10.5. Izmaiņas Darbu daudzumos Pasūtītājs var veikt pēc savas iniciatīvas, kā arī pēc Būvdarbu veicēja rakstiska pieprasījuma. Par izmaiņām savlaicīgi jāinformē Būvdarbu veicējs.
10.6. Vienību cenu noteikšana darbu daudzumu izmaiņu gadījumā:
10.6.1. Būvdarbu veicēja piedāvājumā norādītās izmaksas, t.sk., vienību cenas, virsizdevumi un peļņas procenti ir spēkā visu Līguma darbības periodu;
10.6.2. ja izmainītos Darbu daudzumos ir iekļauti Līguma tāmei ekvivalenti darbu veidi vai materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;
10.6.3. ja iekļaujamie darbi ietver pozīcijas, kas nav minētas darbu daudzumos un nav pielīdzināmas kādam Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Pasūtītāja pārstāvis sagatavo vismaz 1 (vienu) ražotāja/piegādātāja piedāvājumu konkrētajai pozīcijai un izvērtē Būvdarbu veicēja iesniegtās attiecīgās pozīcijas izmaksu atbilstību esošai tirgus situācijai. Par pielietojamām tirgus vienības cenām vienojas Puses, ja nepieciešams, pieaicinot Latvijas Būvinženieru savienības nozīmētu ekspertu.
10.7. Puses rakstiski vienojas par izmaiņām Darbu daudzumos, kā arī par izmaiņām Līguma summā, ja tas nepieciešams.
10.8. Darbu daudzumu samazināšanas gadījumā atbilstoši samazināma Līguma summa. Pusēm vienojoties, samazināmo Līguma summas daļu var izmantot saskaņā ar Līguma noteikumiem.
10.9. Šajā sadaļā atrunāto izmaiņu apjoms nedrīkst pārsniegt Publisko iepirkumu likuma 61.panta noteikto apjomu.
10.10. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju un šādos gadījumos:
10.10.1. ja ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami;
10.10.2. ja materiāls vai iekārta ir morāli un tehnoloģiski novecojusi un piedāvātais risinājums nodrošina labāku tehnoloģisku vai energoefektīvāku risinājumu, nepalielinot Iepirkumā nosolītās izmaksas.

11. NEPĀRVARAMA VARA
11.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
11.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
11.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
11.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

12. NOBEIGUMA JAUTĀJUMI
12.1. Visus ar Līgumu saistītos strīdus un domstarpības Puses risina savstarpēju pārrunu ceļā. Strīdus un domstarpības, kuras neizdodas atrisināt savstarpējo pārrunu ceļā, Puses risina Latvijas Republikas tiesā Civilprocesa likumā noteiktajā kārtībā, ievērojot Līgumu un Latvijas Republikā spēkā esošos normatīvos aktus.
12.2. Puses apņemas neizpaust trešajai personai jebkuru informāciju, kura tai kļuvusi zināma saistībā ar šī Līguma izpildi.
12.3. Savstarpējai komunikācijai un Līguma ietvaros izstrādājamo Darbu apspriešanai Puses ir tiesīgas izmantot elektronisko pastu un telefonu, un visa informācija, kas šādā veidā tiks nodota otrai Pusei, tiks uzskatīta par savstarpēji saistošu, ja netiks saņemti otras Puses iebildumi.
12.4. Būvdarbu veicējs pilnībā atbild par pieaicināto trešo personu veikto Darbu un nodarītajiem zaudējumiem.
12.5. Līgums ir saistošs abām Pusēm un to saistību un tiesību pārņēmējiem.
12.6. Līgums ir sagatavots un parakstīts elektroniskā dokumenta veidā uz 6 (sešām) lapām.

13. PUŠU REKVIZĪTI UN PARAKSTI

* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

